En søndag formiddag var jeg ude at kigge på varmepumpere i Elgiganten Taastrup. Jeg valgte butikken, fordi der på skiltet stod 'Mega Store'. 
Sælgeren fremlagde den varmepumper som de havde udstillet. Den var fra Electrolux og stod til tilbud til 7999.-. Han anbefalede, at vi kiggede på en Mitsubishi varmepumpe. Umiddelbart var begge modeller fine valg for os, da vi havde hørt godt om begge. 
Sælgeren fortalte os, at Mitsubishi varmepumpen producerede meget mere varme og køling end Elevtrolux modellen, og dette skulle vi klart overveje. Mitsubishi kostede 12.999,-. Sælgeren ville kunne give en meget god pris, hvis vi valgte denne. Vi accepterede tilbuddet, og blev også stærkt opfordret til at købe en produktforsikring til varmepumperen.
Sælgeren lød kompetent, da de fleste spørgsmål blev besvaret hurtigt og uden tøven. Det var som om, at 'man skulle ikke være bange for noget, Elgiganten vil dække i tilfælde af fejl'.
Mandag morgen viste det sig, at virkeligheden forholdte sig anderledes - jeg ringede til Mitsubishi varmepumpere, og her fik jeg oplyst, at Elgiganten sælger parallelimporterede varmepumpere. Desuden solgte de dem til overpriser, og at deres egne aut. sælgere kunne give mig en bedre garanti og service.
For at undersøge sagen nærmere, ringede jeg til Elgigantens kundecenter kl. 9.04. De kunne ikke svare på spørgsmålet om det var parallelimporterede varer. Medarbejderen foreslog, at butikken ringede mig op. Dette skete kl. 12.15. Her fik jeg at vide, at man ikke var bekendt med parallelimporten, men at man straks ville kontakte en ansvarlig på hovedkontoret (telefonsamtalen er optaget). Jeg ville få et svar senest om eftermiddagen. 
Kl 19.15 ringer jeg igen ind til Elgiganten. Her blev jeg mødt af en uforstående medarbejder som egentlig lagde røret på. 
Kl. 19.20 ringer jeg op igen. Denne gang blev jeg lovet, at butikken ville tage kontakt med mig. Dette skete kl. 19.30. Samme medarbejder fra i morges ringede mig op. Han spurgte mig, om hvor jeg havde oplysningerne om parallelimporten. Jeg sagde til ham, at aftalen egentlig havde været, at Elgiganten skulle undersøge dette for mig (hvilket ikke var sket). Jeg sagde, at Mitsubishi Danmark sagde, at Elgiganten handler med parallelimporterede varer. Dette var han ret uforstående overfor. Hans sidste ord var 'jeg gider sku ikke, at diskuttere det med dig. Du kan bare komme herop og få pengene'. Uden flere ord, eller en undskyldning på at han ikke havde gjort sit arbejde ordentligt, blev røret lagt på. 

Hvorfor skal man passe på med parallelimport af varmepumpere: 
Producent garantien dækker ikke. 
Produktet lever ikke op til det Skandinaviske klima. 
Ulovligt, at man ikke får oplyst, at der skal lovpligtig serviceeftersyn på produktet (dette står ingen steder i hele Elgigantens salgmaterialer.
Ulovligt, at man bliver opfordret til st tegne en forsikring, med den tro, at dette ville dette kølevæske osv. Det gør den naturligvis ikke.

Jeg er utrolig utilfreds med, at Elgiganten ikke respektere mig som kunde. Jeg har d.d. et stort beløb stående på Elgigantens konto. Dette ved jeg ikke hvordan jeg skal refundere. Sælgeren og Elgiganten som koncern virker meget umoden og utrolig inkompetent til at sælge varmepumpere. Jeg vil opfordre folk til, at passe på med at købe varmepumpere i Elgiganten, da man kan få overordentlig stort problem bagefter på sin investering. Husk på, at der findes en række lovkrav såsom eftersyn af varmepumpen, og dette gør Elgiganten kunden ikke opmærksom på.